แนวโน้มหุ้นรีบาวด์
นักวิเคราะห์ฯ ประเมินตลาดหุ้นไทยวันนี้ดีดกลับ ลุ้นแบงก์-อสังหาฯฟื้นตัวตอบรับ กนง.คงดอกเบี้ย
29 ต.ค. 2565

นักวิเคราะห์ฯ ประเมินตลาดหุ้นไทยวันนี้ดีดกลับ ลุ้นแบงก์-อสังหาฯฟื้นตัวตอบรับ กนง.คงดอกเบี้ย
นายกิจพล ไพรไพศาลกิจ ผู้อำนวยการฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยวันนี้คาดว่าจะได้เห็นการฟื้นตัวของดัชนีหลังจากเมื่อวานปรับลดลงไป 10 จุด  โดยวันนี้คาดว่าจะเห็นการฟื้นตัวของหุ้นบางกลุ่ม เช่น กลุ่มแบงก์และกลุ่มอสังหาริมทรัพย์ รับผลดีคณะกรรมการนโยบายการเงิน(กนง.)คงอัตราดอกเบี้ยนโยบายไว้ที่ 2.5% เป็นสัญญาณที่ดี 
ส่วนรายงานการประชุมธนาคารกลางสหรัฐ(เฟด)เมื่อคืนนี้ มีสมาชิกให้ความเห็นว่าควรรอภาวะการจ้างงานในสหรัฐฯให้ปรับตัวดีขึ้นกว่านี้ก่อนจะยกเลิกหรือปรับลดขนาดของมาตรการ QE ซึ่งเป็นหนึ่งในสัญญาณบวกสำหรับการลงทุนในตลาดหุ้น
ขณะที่ตลาดหุ้นอื่นในภูมิภาคเอเชียช่วงเช้าส่วนใหญ่ปรับตัวขึ้น แต่ดัชนีนิเกอิเปิดตลาดช่วงเช้ายังแกว่งตัวผันผวน พร้อมให้แนวต้าน 1,400 จุด แนวรับ 1,370 จุด